b'\n_START_ARTICLE_\nBeder Sogn\n_START_SECTION_\nFulden Vandm\xc3\xb8lle\n_START_PARAGRAPH_\nLigger ved Giber \xc3\x85 iog omtales f\xc3\xb8rste gang i 1610. I 1680 kaldtes den Fulden kobberm\xc3\xb8lle og ejes da af Jens Basballe, r\xc3\xa5dmand i Aarhus. Senere har m\xc3\xb8llen b\xc3\xa5de h\xc3\xb8rt under Vilhelmsborg og Moesg\xc3\xa5rd._NEWLINE__NEWLINE_For at forbedre vandkvaliteten i Giber \xc3\x85 og lette hav\xc3\xb8rredernes vandring til og fra gydepladser l\xc3\xa6ngere oppe i \xc3\xa5en fjernede man i 2005 opstemningen ved m\xc3\xb8llen og ledte vandet i et stryg uden om m\xc3\xb8lledammen.\n_START_SECTION_\nRokballe M\xc3\xb8lle\n_START_PARAGRAPH_\nLigger ved en b\xc3\xa6k n\xc3\xa6r Giber \xc3\x85. M\xc3\xb8llen var i 1600-tallet ejet af Aarhus Hospital, men kom senere under Vilhelmsborg. Nedlagt f\xc3\xb8r 1926, men m\xc3\xb8llehuset bygget i kampesten ligger der stadig.\n_START_SECTION_\nBeder Gartnerskole\n_START_PARAGRAPH_\nBlev oprettet 1889 og er i dag en del af Dansk Center for Jordbrugsuddannelse.'